《挽郁谦德处士 其一》
元代·成廷圭

身阅升平近九旬，至今谦德动朝绅。眼前耆旧无多传，乱后交朝复几人。

龙顾青山开宅舍，鹤归华表离风尘。荒原来见兵麾息，相从灵车泪满巾。

作者简介：元芜城人，字原常，一字元章，又字礼执。好读书，工诗。奉母居市廛，植竹庭院间，扁其燕息之所曰居竹轩。晚遭乱，避地吴中。卒年七十余。有《居竹轩集》。